b'\n_START_ARTICLE_\nDasysyrphus pinastri\n_START_SECTION_\nUtseende\n_START_PARAGRAPH_\nEn middelsstor (8-11 mm), gul og svart blomsterflue. Fasett\xc3\xb8ynene er ganske kraftig h\xc3\xa5rete. Antennene er korte og helm\xc3\xb8rke. Ansiktet er gult med lyse h\xc3\xa5r og en svart midtstripe. Thorax er litt matt svart uten lyse striper. Scutellum er m\xc3\xb8rkgult. Bakkroppen er svart med tre par gule, kommaformede flekker. Vingene er glassklare med lysbrunt vingemerke.\n_START_SECTION_\nLevevis\n_START_PARAGRAPH_\nLarvene lever av bladlus p\xc3\xa5 bartr\xc3\xa6r, sjeldnere p\xc3\xa5 l\xc3\xb8vtr\xc3\xa6r. Disse fluene finner man s\xc3\xa6rlig i og ved barskog. De bes\xc3\xb8ker mange slags blomster, og flyr i mai-august.\n_START_SECTION_\nUtbredelse\n_START_PARAGRAPH_\nDenne vidt utbredte arten finnes over mesteparten av Palearktis, dessuten i Nord-Amerika. I Norge ser den ut til \xc3\xa5 finnes de fleste steder der det vokser barskog, men mangle i deler av Vestlandet og Nord-Norge.'